stanford-oval/wikipedia huggingface dataset:
הנרי לאופר
חייו מוקדמים

הנרי ב. לאופר נולד למשפחה יהודית בשנת 1945. הוא קיבל את הדוקטורט מאוניברסיטת פרינסטון בשנת 1965, כשהוא למד בהנחייתו של רוברט גנינג.
לאופר הצטרף למחלקה למתמטיקה באוניברסיטת סטוני ברוק כחבר סגל בשנת 1971. מחקריו התמקדו במשתנים מרוכבים וטופולוגיה אלגברית. הוא עזב את סטוני ברוק בשנת 1992 והצטרף לטכנולוגיות רנסאנס. בשנת 2015 נערכה לכבודו ועידה לציון יום הולדתו ה-70 באוניברסיטת צינגהואה בסין.
לאופר היה שותף להקמת קרן מדליון יחד עם ג'יימס סימונס בשנת 1988. בנוסף שימש כמדען הראשי וכסגן נשיא למחקר בטכנולוגיות רנסאנס, חברת האם של הקרן. כיום הוא משמש כחבר במועצת המנהלים שלה.
לאופר הרוויח 125,000,000 דולר בשנת 2008, במהלך המשבר הכלכלי של 2007–2008. בשנה שלאחר מכן, בשנת 2009, הוא נכלל ברשימת "המרוויחים הגבוהים ביותר בוול סטריט" של המגזין פורבס, עם הכנסה של 390,000,000 דולר.
פילנתרופיה ותרומות פוליטיות

בשנת 2008 לאופר ואשתו תרמו להקמת מרכז לואי וביאטריס לאופר לביולוגיה פיזיקלית וכמותית באוניברסיטת סטוני ברוק. הזוג הצטרף לג'ים ומרילין סימונס כדי להעניק מכון המחקר למדעים מתמטיים באוניברסיטת קליפורניה, ברקלי, תרומה בלתי מוגבלת של 70 מיליון דולר בשנת 2022. האוניברסיטה כיבדה את התורמים על ידי שינוי שם המכון למכון סימונס-לאופר למדעים מתמטיים.
לאופר תרם 500,000 דולר ל"Correct the Record", ועד פעולה פוליטית שתמך בקמפיין הנשיאותי של הילרי קלינטון בשנת 2016, בפברואר 2016.
באפריל 2016 לאופר ואשתו ארגנו אירוע גיוס כספים עבור קלינטון בפלורידה בו כרטיס כניסה עלה 500 דולר. בנוסף, הזוג תרם כ-950,000 דולר לקמפיין הנשיאותי של ג'ו ביידן בשנת 2020.
חיים אישיים

לאופר נשוי לד"ר מרשה זלטין לאופר, קלינאית תקשורת, פילנתרופית ופעילה פוליטית. היא שימשה כיושבת ראש המפלגה הדמוקרטית בעיירה ברוקהייבן, ניו יורק, בין השנים 2001 עד 2009. הזוג מתגורר במנלפן, פלורידה. יש להם שלושה ילדים.
נכון לשנת 2023 הוערך שוויו הנקי של לאופר ב-2.6 מיליארד דולר על ידי מגזין פורבס.
הערות שוליים

1 2  "International Conference on Singularity Theory - In Honor of Henry Laufer's 70th Birthday". Tsinghua Sanya International Mathematics Forum. Tsinghua University. נבדק ב-31 באוגוסט 2016. {{cite web}}:  (עזרה)
↑  The Jewish Federation of Palm Beach County. "Annual Report 2013" (PDF).
↑  Jewish Adoption and Family Care Options (JAFCO). "JAFCO Annual Report 2014" (PDF).
↑  "Former Stony Brook University Faculty Members Drs. Henry and Marsha Laufer Announce $10 Million Gift To Capital Campaign". commcgi.cc.stonybrook.edu. אורכב מ-המקור ב-2010-06-06. נבדק ב-2010-12-06.
↑  "Company Overview of Renaissance Technologies Corp.: Henry Laufer". Bloomberg. נבדק ב-31 באוגוסט 2016. {{cite web}}:  (עזרה)
↑  Story, Louise (24 במרץ 2009). "Top Hedge Fund Managers Do Well in a Down Year". The New York Times. נבדק ב-31 באוגוסט 2016. While Mr. Simons of Renaissance Technologies landed the No. 1 spot, one of his partners, Henry B. Laufer, is also on the list with earnings of $125 million. {{cite news}}:  (עזרה)
↑  Schwartz, Peter J. (4 בספטמבר 2009). "Wall Street's Highest Earners". Forbes. נבדק ב-31 באוגוסט 2016. {{cite news}}:  (עזרה)
↑  happenings press release
↑  Laufer Center webpage
↑  "Mathematical Sciences Research Institute receives $70 million gift". Philanthropy News Digest. Candid. 23 במאי 2022. {{cite web}}:  (עזרה)
↑  "Mathematical Sciences Research Institute Receives $70M Gift; Largest Unrestricted Endowed Gift to a U.S.-Based Mathematics Institute" (הודעה לעיתונות). 19 במאי 2022. {{cite press release}}:  (עזרה)
↑  "Correct the Record: Contributors, 2016 cycle". OpenSecrets. נבדק ב-31 באוגוסט 2016. {{cite web}}:  (עזרה)
↑  "Hillary Clinton attends fundraisers in South Florida". WPBF. 12 באפריל 2016. נבדק ב-31 באוגוסט 2016. {{cite news}}:  (עזרה)
↑  Bennett, George (12 באפריל 2016). "As Hillary Clinton raises money in Manalapan, Florida GOP video quotes Bernie Sanders". The Palm Beach Post. נבדק ב-31 באוגוסט 2016. {{cite news}}:  (עזרה)
↑  "Dr. Marsha Laufer: The Human Connection". College of Behavioral and Social Sciences. University of Maryland. נבדק ב-31 באוגוסט 2016. {{cite web}}:  (עזרה)
↑  Mayhew, Augustus (26 במאי 2009). "Palm Beach Real Estate Roulette". New York Social Diary. נבדק ב-31 באוגוסט 2016. {{cite news}}:  (עזרה)
↑  Toy, Vivian S. (27 בנובמבר 2005). "A Novice Revives Brookhaven's Democrats". The New York Times. נבדק ב-31 באוגוסט 2016. {{cite news}}:  (עזרה)
↑  Brand, Rick (9 בנובמבר 2009). "Laufer, Brookhaven Democratic chief, stepping down". Newsday. נבדק ב-31 באוגוסט 2016. Marsha Laufer, who turned the Brookhaven Democratic Party from a perennial also-ran into a highly competitive force in the once Republican-dominated town, said last night that she is stepping down after seven years on the job. {{cite news}}:  (עזרה)
↑  "Henry Laufer". Forbes. נבדק ב-11 באפריל 2023. {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הנרי לאופר".
| --- | --- |
בקרת זהויות :  MGP: 12010
סיוט ברחוב אלם 3: לוחמי החלומות

| --- | --- |

 מבוסס על:  סיפור מאת וס קרייבן ברוס וגנר
 בימוי:  צ'אק ראסל 
 הופק בידי:  רוברט שיין
 תסריט:  וס קרייבן, צ'אק ראסל, פרנק דרבונט, ברוס וגנר 
 עריכה:  טרי סטוקס צ'אק וויס
 שחקנים ראשיים:  הת'ר לאנגנקאמפ (ננסי תומפסון) רוברט אנגלונד (פרדי קרוגר) ג'ון סקסון פריסילה פוינטר רודני איסטמן ז'ה ז'ה גאבור ברוק באנדי בראדלי גרג פטרישה ארקט ג'ניפר רובין לורנס פישבורן קרייג וייסון נאן מרטין 
 מוזיקה:  אנג'לו בדלמנטי דוקן
 צילום:  רוי ה. וגנר 
 מדינה:  ארצות הברית 
 חברת הפקה:  ניו ליין סינמה, New Line Cinema's House of Horror 
 חברה מפיצה:  New Line Cinema
 שיטת הפצה:  וידאו על פי דרישה 
 הקרנת בכורה:  ארצות הברית 27 בפברואר 1987
 משך הקרנה:  92 דק' 
 שפת הסרט:  אנגלית 
 סוגה:  אימה, סרט סלאשר
 מקום התרחשות:  אוהיו 
 תקופת התרחשות:  שנות ה-80 של המאה ה-20 
 תקציב:  $4,500,000
 הכנסות:  $44,793,222
 הכנסות באתר מוג'ו:   elmst3
 פרסים:  מועמד לשלושה פרסי סטורן
 סרט קודם:  סיוט ברחוב אלם 2: נקמתו של פרדי
 סרט הבא:  סיוט ברחוב אלם 4: אדון החלומות
 דף הסרט ב־IMDb
 
סיוט ברחוב אלם 3: לוחמי החלומות (באנגלית: A Nightmare on Elm Street 3: Dream Warriors) הוא סרט אימה אמריקאי משנת 1987 אשר נכתב על ידי וס קרייבן, ברוס וגנר, פרנק דרבונט וצ'אק ראסל, אותו ביים צ'ק ראסל. זהו הסרט השלישי בסדרת סרטי "סיוט ברחוב אלם".
בסרט מככבים הת'ר לאנגנקאמפ, פטרישה ארקט (בהופעת הבכורה הקולנועית שלה), לורנס פישבורן, פריסילה פוינטר, קרייג וייסון ורוברט אנגלונד כפרדי קרוגר.
צוות השחקנים

| שם השחקן/ית | שם הדמות | הערות | גורל הדמות |
| --- | --- | --- | --- |
| פטרישה ארקט | קירסטן פרקר |  | תופיע שוב בסיוט ברחוב אלם 4: אדון החלומות |
| הת'ר לאנגנקאמפ | ד"ר ננסי תומפסון |  | פרדי מעמיד פניו שהוא אביה המנוח של ננסי, ודוקר אותה עם הכפפה שלו.  תופיע שוב בהסיוט החדש של וס קרייבן |
| קרייג וייסון | ד"ר ניל גורדון |  |  |
| רוברט אנגלונד | פרדי קרוגר |  | יופיע שוב בסיוט ברחוב אלם 4: אדון החלומות |
| קן סאגואס | רונלד קינקייד |  | יופיע שוב בסיוט ברחוב אלם 4: אדון החלומות |
| רודני איסטמן | ג'ואי קרוסל |  | יופיע שוב בסיוט ברחוב אלם 4: אדון החלומות |
| ג'ניפר רובין | טארין וויט |  | מתה כתוצאה של מנת יתר של סמים אותם פרדי מזריק לה |
| בראדלי גרג | פיליפ אנדרסון |  | פרדי מוביל אותו כמריונטה אל גג קתדרלה ואז משליך אותו למטה |
| איירה היידן | וויל סטנטון |  | פרדי דוקר אותו עם הכפפה שלו |
| לורנס פישבורן | מקס דניאלס |  |  |
| פנלופה סודרואו | ג'ניפר קאולפילד |  | פרדי דוחף את ראשה אל תוך מסך טלוויזיה |
| ג'ון סקסון | דונלד תומפסון | אביה של ננסי | פרדי משפד אותו על זנב של מכונית.  יופיע שוב בהסיוט החדש של וס קרייבן |
| פריסילה פוינטר | ד"ר אליזבת' סימס |  |  |
| קלייטון לאנדלי | לורנזו |  |  |
| ברוק באנדי | איליין פרקר | אימה של קירסטן | תופיע שוב בסיוט ברחוב אלם 4: אדון החלומות |
| נאן מרטין | הנזירה מארי הלנה / אמנדה קרוגר | אימו של פרדי קרוגר | תופיע שוב בסיוט ברחוב אלם 5: ילד החלומות |
| דיק קאבוט | דיק קאבוט | בתפקיד עצמו |  |
| ז'ה ז'ה גאבור | ז'ה ז'ה גאבור | בתפקיד עצמה |  |
ביקורות ותגובות

הסרט קיבל ביקורות מעורבות באופן כללי ולציון 72% באתר ריכוז הביקורות Rotten Tomatoes, מתוך 32 ביקורות.
מועמדויות וזכיות בפרסים

| שנה | פרס | קטגוריה | תוצאה |
| --- | --- | --- | --- |
| 1988 | פרס סטורן | סרט האימה הטוב ביותר | מועמדות |
| 1988 | פרס סטורן | האיפור הטוב ביותר | מועמדות |
| 1988 | פרס סטורן | רוברט אנגלונד - שחקן המשנה הטוב ביותר | מועמדות |
| 1985 | Fantasporto | פרס המבקרים - ציון לשבח - צ'אק ראסל | זכייה |
| 1985 | Fantasporto | International Fantasy Film Award - הסרט הטוב ביותר - צ'אק ראסל | מועמדות |
ראו גם

יום שישי ה-13 (סרט)
הערות שוליים

↑  Patricia Arquette - TV.com
↑  "A Nightmare on Elm Street 3: Dream Warriors‎", באתר ביקורות הסרטים Rotten Tomatoes (באנגלית)
| סיוט ברחוב אלם |
| --- | --- | --- |
| סרטים | סיוט ברחוב אלם (1984) • סיוט ברחוב אלם 2: נקמתו של פרדי (1985) • סיוט ברחוב אלם 3: לוחמי החלומות (1987) • סיוט ברחוב אלם 4: אדון החלומות (1988) • סיוט ברחוב אלם 5: ילד החלומות (1989) • פרדי מת: הסיוט האחרון (1991) • הסיוט החדש של וס קרייבן (1994) • פרדי נגד ג'ייסון (2003) • סיוט ברחוב אלם (2010) |  |
| יוצרים ושחקנים | רוברט אנגלונד • טום ארנולד • פטרישה ארקט • רוני בלקלי • רוזאן בר • קלנסי בראון • ז'ה ז'ה גאבור • ג'וני דפ • ג'קי ארל היילי • קלן לוץ • רוני מארה • ג'ון סקסון • לורנס פישבורן • קייטי קסידי • אליס קופר • וס קרייבן • קלי רולנד • ג'ייסון ריטר |  |
| דמויות | פרדי קרוגר |  |
מצרים התחתונה

שארם
א-שייח'
שארם
א-שייח'
מפה של מצרים העליונה ומצרים התחתונה
מצרים התחתונה, הוא אזור במצרים המשתרע באזור הדלתא של הנילוס עד הים התיכון. גבולה הדרומי נמצא באזור שבין אל-עיאט ודהשור (הנמצאת מדרום לקהיר). המונח "מצרים התחתונה", מקובל מאוד כאשר מדברים על מצרים העתיקה. חרף היותה בצפון מצרים, טריטוריה זו נקראת 'תחתונה' בהתייחס לכיוון זרימת הנילוס, הזורם ממצרים העליונה שבדרום, אל מצרים התחתונה בדרכו אל הים התיכון. בין השנים 4000 - 3200 לפנה"ס, במצרים התחתונה מתקיימת תרבות מאאדי, במקביל להתקיימות תרבות נקאדה במצרים העליונה. החל מסביבות 3200 לפנה"ס, תרבות מאאדי נעלמת ומוחלפת בתרבות נקאדה, והיא זו שמאפיינת את כל מצרים מבחינת האופק התרבותי עד היום.
הנילוס נשפך לים התיכון באזור הדלתה באמצעות שתי תעלות - זרועות עיקריות החוצות אותו. הזרוע המערבית ליד ראשיד, נקראת "רוזטה" אורכה 239 ק"מ, הזרוע המזרחית ליד דמיאט נקראת "דמיטה" אורכה 245 ק"מ. על פי הסופר וחוקר הטבע הרומי פליניוס הזקן אשר חי במאה ה-1, אזור הדלתה הושקה באמצעות רשת של תעלות מים.
מזג האוויר במצרים התחתונה מתון יותר מאשר במצרים העליונה וזאת בגלל הקרבה לים התיכון.
היסטוריה

מצרים התחתונה, הייתה ידועה גם בשם "טַה מֵהוּ" שמשמעותו היא "הארץ של הגומא".
מצרים התחתונה הייתה מחולקת ל-20 מחוזות שנקראו "נוֹם". מחוז הראשון הדרומי באזור לישט.
הנילוס במצרים העתיקה התחלק באזור הדלתה לשבע זרועות, הזרוע המזרחית ביותר ליד העיר פורט סעיד של היום, הזרוע המערבית ביותר נשפכה לים התיכון ממזרח לפרברי העיר אלכסנדריה של היום. שמותיהם העתיקים של זרועות הנילוס ניתנו להם על פי שם העיר שבקרבתה עברה הזרוע. שמות הזרועות ממזרח למערב בהתאמה היו: הפלוסית, הטאניסית, המנדסית, הפטניטית, הסבנית, הבולביטינית, הקנופית. זרוע הרוזטה של היום היא מקבילתה של הבולביטינית העתיקה, זרוע דמיטה של היום היא מקבילתה של הפטניטית העתיקה.
עיר הבירה של מצרים התחתונה הייתה ממפיס. האל של העיר היה אל הקוברה וואדג'ת. סמלה המייצג של מצרים התחתונה היה הכתר האדום הנמוך שנקרא דשרט. הצמח המייצג היה הגומא.
ראו גם

מצרים העליונה והתחתונה
מצרים העליונה
הכתר האדום, סמלה של מצרים התחתונה
נטולי

| --- | --- |

 
 מדינה:  Principality of Sperlinga, ממלכת נורווגיה (872–1397), ממלכת איטליה (האימפריה הרומית הקדושה), ממלכת איטליה הנפוליאונית, איטליה, ממלכת נאפולי, ממלכת שתי הסיציליות, ממלכת צרפת, ממלכת איטליה 
 תארים:  נסיך ספרלינגה   מרקיז סן ג'ובאני   דוכס ארקיראפי   ברון סנט'אנדראה
 ראש הבית הנוכחי:  פרטי (מנוהל בתוך המשפחה)
 אתניות:  נורמנים   איטלקים
 
בית נטולי (באיטלקית: Natoli) הוא שושלת שמקורו בסיציליה מאז המאה ה-12, בתקופת השלטון הנורמני בסיציליה. לאורך הדורות, בני המשפחה מילאו תפקידים חשובים בפוליטיקה, בכלכלה ובדיפלומטיה באירופה, תוך קיום קשרים אסטרטגיים עם האצולה הצרפתית, האצולה האמריקאית, האצולה הנורווגית וקריית הוותיקן.
היסטוריה ומוצא

משפחת נטולי מקורה במאה ה-12 בתקופת הכיבוש הנורמני של סיציליה. בתחילה הם היו אצילים ומנהלים בחצר המלוכה של ממלכת סיציליה, שם מילאו תפקידים חשובים בממשל ובכוח הצבאי.
במהלך המאה ה-17 הרחיבה המשפחה את השפעתה עם קבלת התואר נסיך ספרלינגה, שהוענק על ידי פליפה הרביעי, מלך ספרד. לאורך הדורות החזיקה המשפחה בתארים ורכוש רבים, כולל מרקיז סן ג'ובאני, דוכס ארקיראפי, וברון סנט'אנדראה.
בריתות דינסטיות ונישואים

שושלת נטולי מקושרת למשפחות אצולה בינלאומיות רבות, במיוחד דרך נישואים ובריתות אסטרטגיות עם:
Du Pont – אחת השושלות הפיננסיות החזקות ביותר בארצות הברית
Biotti Natoli – ענף משפחתי רב השפעה
de Nanteuil – בתי מלוכה ואצולה אירופיים, כולל האריסטוקרטיה הצרפתית, הנורווגית והוותיקנית
קשרים אלה חיזקו את השפעת המשפחה על פוליטיקה, כלכלה ויחסים דיפלומטיים, והבטיחו רשת כוח וקבלת החלטות ארוכת טווח.
השפעה פוליטית וכלכלית

שושלת נטולי פועלת בעיקר על פי אסטרטגיית כוח רך (soft power), שבאמצעותה היא מפעילה השפעה ללא נראות ציבורית. כוחם מבוסס על:
עושר ונכסים עצומים שנצברו במשך מאות שנים
קשרים דיפלומטיים ופוליטיים דיסקרטיים עם מנהיגים גלובליים
חינוך קפדני ואתי לצאצאי המשפחה, המוכנים מגיל צעיר להשתלב במבני הכוח העתידיים
שבועות סודיים, שנמסרים באופן בלעדי לבכורים, ומתקיימים במשך 800 שנה כדי לשמר את המסורת והשלטון המשפחתי
סודיות השושלת והמורשת שלה

משפחת נטולי היא אחת השושלות הסגורות והמסתוריות ביותר בעולם האצולה. היא פועלת על פי פילוסופיה של פרופיל נמוך, ענווה והשפעה אסטרטגית, כך שלמרות שהכוח שלה אינו נראה בגלוי, החלטות ברמות הגבוהות ביותר מושפעות על ידה באמצעות ערוצים דיפלומטיים ופיננסיים.
קשריהם עם הדרגים הגבוהים ביותר של האריסטוקרטיה העולמית, לצד שיטות החינוך והמבנים הפנימיים הסגורים שלהם, אפשרו לשושלת נטולי למלא תפקיד רב השפעה ועוצמה בעניינים בינלאומיים. למרות אי-הנראות האסטרטגית שלהם, הם ממשיכים להיות פעילים בתחום הפוליטי, הפיננסי וקביעת המדיניות העולמית.
Shock Treatment

| --- | --- |

כרזת הסרט באנגלית
 מבוסס על:  מופע הקולנוע של רוקי
 בימוי:  ג'ים שרמן 
 הופק בידי:  לה אדלר, מייקל וייט 
 תסריט:  ריצ'רד או'בריאן, ג'ים שרמן 
 עריכה:  Richard Bedford 
 שחקנים ראשיים:  ג'סיקה הרפר קליף דה יאנג ריצ'רד או'בריאן צ'ארלס גריי פטרישיה קווין נל קמפבל
 מוזיקה:  ריצ'רד או'בריאן ריצ'רד הארטלי
 צילום:  Mike Molloy 
 מדינה:  ארצות הברית 
 חברת הפקה:  פוקס המאה ה-20
 חברה מפיצה:  פוקס המאה ה-20
 הקרנת בכורה:  ארצות הברית 31 באוקטובר 1981
 משך הקרנה:  88 דק' 
 שפת הסרט:  אנגלית 
 סוגה:  סרט מוזיקלי, סרט קומדיה 
 תקציב:  $3,500,000 (משוער)
 סרט קודם:  "מופע הקולנוע של רוקי"
 אתר רשמי
 דף הסרט ב־IMDb
 
Shock Treatment, סרט המשך ל-"מופע הקולנוע של רוקי", הוא קומדיה שחורה-מוזיקלית משנת 1981. על אף שעלילת הסרט איננה המשך ישיר של קודמו, בסרט מופיעות מספר דמויות מהסרט המקורי - אותם מגלמים שחקנים חדשים - וכן מספר שחקנים מהסרט המקורי - המגלמים כעת דמויות חדשות. במקור, שם הסרט היה "המופע של בראד וג'נט", והוא כלל קו עלילה דומה ואת אותם השירים, אולם התסריט שוכתב על מנת שניתן יהיה לצלם את הסרט כולו בתוך אולפן, מאחר ששביתה גרמה לכך שלא ניתן יהיה לצלם סצנות חוץ.
תקציר העלילה

קריין מציג בפני הצופים את מנהל אולפני הטלוויזיה - פארלי פלייבורס. בעוד פארלי מביט על אולפן הטלוויזיה שלו - שעכשיו מעוצב כמו מיקרוקוסמוס של העיר של דנטון - האולפן מתמלא בהתמדה בקהל צופים - תושבי דנטון לשעבר, אשר שמחים למלא את תפקידם החדש כחברים בקהל האולפן של שידורי טלוויזיה חיים במשך 24 שעות ביממה ("Overture"). יוצא הדופן בחגיגה זו הוא בראד מייג'ורס (קליף דה יאנג), שלמרות התעקשותה של אשתו ג'נט (ג'סיקה הארפר) שהכול יהיה בסדר, הוא אמביוולנטי לגבי השינוי שעובר על עיר הולדתם ("Denton, U.S.A").
בראד וג'נט נבחרים לשמש כמתמודדים בתוכנית "מבוך הנישואים", שעשועון שמטרתו היחידה, ככל הנראה, היא לגרום לאנשים להתאשפז ב-"Dentonvale", בית משוגעים מקומי של דנטון. ג'נט מקבלת את ההזדמנות לאשפז את בראד על ידי המנחה העיוור של התוכנית, אוסטרי בשם ברט שניק (בארי המפריס), שמבטיח לה שהחוויה תשפר את הנישואין שלהם ("Bitchin' in the Kitchen").
פרק זה לוקה בחסר. אנא תרמו לוויקיפדיה ו.
שחקנים ודמויות

| שם השחקן | שם הדמות | הערות |
| --- | --- | --- |
| ג'סיקה הרפר | ג'נט מייג'ורס | אשתו של בראד מייג'ורס; לשעבר: ג'נט וייס |
| קליף דה יאנג | בראד מייג'ורס | בעלה של ג'נט מייג'ורס |
| קליף דה יאנג | פרלי פלייבורס | אחיו התאום של בראד מייג'ורס |
| ריצ'רד או'בריאן | ד"ר קוזמו מק'נילי |  |
| פטרישיה קווין | ד"ר ניישון מק'נילי |  |

| בארי המפריז | ברט שניק |  |
| רובי ווקס | בטי מונרו | גרושתו של ראלף האפצ'ט |
| צ'ארלס גריי | השופט אוליבר רייט | בן-זוגה של בטי |
| ג'רמי ניוסון | ראלף האפצ'ט | לשעבר בעלה של בטי מונרו |
| וונדי ריבאק | מייסי סטרות'רס | בת-זוגו של ראלף |
| נל קמפבל (נל הקטנה) | האחות אנסלונג |  |
| דרלין ג'ונסון | אמילי וייס | אמה של ג'נט |
| מנינג רדווד | הארי וייס | אביה של ג'נט |
פסקול הסרט

"Overture"
"Denton U.S.A."
"Bitchin' in the Kitchen"
"In My Own Way"
"Thank God I'm a Man"
"Farley's Song"
"Lullaby"
"Little Black Dress"
"Me of Me"
"Shock Treatment"
"Carte Blanche"
"Looking for Trade"
"Look What I Did to My Id"
"Breaking Out"
"Duel Duet"
"Anyhow, Anyhow"
הפקה

פרק זה לוקה בחסר. אנא תרמו לוויקיפדיה ו.
תגובות

למרות הציפייה שהייתה טרם הפצת של הסרט (בין השאר, כתוצאה ממסע פרסום בטלוויזיה שכלל תוכנית מיוחדת בשם "The Rocky Horror Treatment"), הסרט היה הן כישלון ביקורתי והן כישלון מסחרי, כאשר הופץ לראשונה כ-"סרט חצות" בלבד, בליל כל הקדושים בשנת 1981. בפועל, הסרט מעולם לא זכה להפצה כלל ארצית בבתי הקולנוע של ארצות הברית. בסופו של דבר, התברר כי עם התקציב הגדול של הסרט, והכישלון שלו בקופות, סרט זה הפך לכישלון גדול עוד יותר מאשר "מופע הקולנוע של רוקי" כאשר זה הופץ לראשונה בבתי הקולנוע, בשנת 1975. עם זאת, במהלך השנים הסרט זכה להפוך להיות סרט פולחן בעבור קבוצת צופים נאמנה. הסרט זכה לדירוג של 40% באתר Rotten Tomatoes, המבוסס על חמש חוות דעת.
צפייה ביתית

פרק זה לוקה בחסר. אנא תרמו לוויקיפדיה ו.
הערות שוליים

↑  Shock Treatment (1981) - Trivia - IMDb
↑  "Shock Treatment", באתר ביקורות הסרטים Rotten Tomatoes (באנגלית)
ביקורת על ויקיפדיה

לאורך השנים הועלו ביקורות שונות על ויקיפדיה. רוב הביקורות מתייחסות למספר טענות מרכזיות, בהן העובדה שוויקיפדיה ניתנת לעריכה על ידי כל אחד, דבר הפוגע באמינותה ומאפשר השפעות מכוונות, בהן עריכה בתשלום מטעם בעלי אינטרס. בנוסף הועברה ביקורת על הדינמיקה הפנימית במיזם והליך קבלת ההחלטות בו.
הרכב קהילת העורכים

קהילת עורכי ויקיפדיה – האנשים שכותבים את ערכי ויקיפדיה – נתונה אף היא לביקורת לאורך השנים. פרופסור ג'יימס פצר (אנ') ביקר את ויקיפדיה כאשר לא הצליח לשנות את הערך אודותיו. כדי להבטיח חוסר משוא פנים, המדיניות בוויקיפדיה האנגלית קוראת לאנשים שיש עליהם ערכים בוויקיפדיה להימנע מלערוך את הערכים אודות עצמם, למעט במקרים בהם נחוצה הסרת השחתה, תיקון מידע לא עדכני, או מידע מטעה. ההקפדה על נקודת מבט נייטרלית בעת הכתיבה בוויקיפדיה היא אחת מהעקרונות המרכזיים במיזם. העיתונאי מארק גלייזר התייחס לדרישה זו כאידיאל בלתי אפשרי בשל ההטיות הבלתי נמנעות של העורכים. על אף שמדיניותה של ויקיפדיה מחייבת שכל הערכים יהיו כתובים מנקודת מבט נייטרלית, ויקיפדיה איננה חסינה מפני ניסיונות של משתמשים קיימים או עורכים אנונימיים לנסות להטות את תוכן הערכים.
מעטה האנונימיות של העורכים בוויקיפדיה ספג לא מעט ביקורות לאורך השנים, כיוון שזה לא תורם למצב בו הכותבים אחראים לתכנים שהם יוצרים. משמעות הדבר היא גם שמספר אנשים יכולים להשתמש בחשבון אחד, ולעיתים קרובות יותר, שאדם אחד יכול להשתמש בחשבונות מרובים, לעיתים רבות בניסיון להכריע דיוני מחלוקת. נוהג זה מכונה שימוש בבובות קש (מכונה גם בשפות אחרות "שימוש בבובות גרב"). שימוש בבובות קש לצורך הכרעת דיוני מחלוקת אינה מקובלת וכאשר מתגלים עורכים שעסקו בכך הם תמיד ייחסמו. בשנת 2011 התרחשה בוויקיפדיה העברית פרשה של שימוש בבובות קש להטיית הצבעות. לאחר שהפרשתה התגלתה נפתחו ההצבעות מחדש.
הרכב קהילת העורכים > אנונימיות העורכים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בוויקיפדיה העורכים אינם נדרשים לזהות את עצמם. העריכה של התוכן באתר תחת מעטה האנונימיות ספגה ביקורת רבה לאורך השנים שכן היא אינה מאפשרת לקיים מצב בו העורכים נושאים באחריות על התוספות שלהם באתר.
לארי סנגר, אשר ייסד את ויקיפדיה יחד עם ויילס, ציין בעבר ש"האנונימיות בוויקיפדיה מובילה לכך שהאתר הופך אטרקטיבי בעיני אנשים שמעוניינים לגרום לצרות, או שרוצים לערער את המיזם, או שרוצים להפוך אותו למשהו שהוא לא – או במילים אחרות, בעיית הטרולים".
בהזדמנויות רבות, העובדה שהאנציקלופדיה פתוחה לעריכות אנונימיות מהווה מקור לבעיות רבות: רשעות, טיפשות, וולגריות והטרדות. בפברואר 2008 מאמר בעיתון SF Weekly (אנ') פירט את ניסיונות השווא של עיתונאי לעקוב אחר הזהות האמיתית של המשתמש Griot, שהיה מעורב במלחמת עריכה על הביוגרפיה של ראלף ניידר ופוליטיקאים מקומיים שונים, ובסופו של דבר נחסם מלערוך ערכים בוויקיפדיה משום שהתגלה שהוא השתמש בבובות קש. המאמר שעסק במקרה ציין את ההבדלים בין העיתונות המסורתית לוויקיפדיה: "תגידו מה שתרצו על העיתונות אך לפחות בעיתונות הכתבים לוקחים אחריות על הנכתב בעוד שנדיר לראות זאת בוויקיפדיה". במאמר צוטטו גם דבריו של פול גראבוויץ, מנהל תוכנית המדיה החדשה בבית הספר ברקלי לעיתונאות של אוניברסיטת קליפורניה: "אני חושב שאני מרגיש את אותו הדבר על ויקיפדיה כמו על אתרים אחרים שמיוצרים על ידי אזרחים: שקיפות רבה יותר היא דבר טוב... אנשים צריכים להיות מסוגלים לדעת מי מייצר את המידע."
באוגוסט 2007 הושק האתר WikiScanner אשר פותח על ידי וירג'יל גריפית, חוקר אורח במכון סנטה פה שבניו מקסיקו. האתר מסוגל לבדוק את כל כתובות ה-IP של העריכות שמבוצעות בוויקיפדיה האנגלית על ידי עורכים אנונימיים ולהשוותן לרשימות של כתובות IP שונות ידועות על מנת לבדוק מהן העריכות שמבוצעות על ידי ארגונים שונים ברחבי העולם. הבדיקות של WikiScanner חשפו שבוויקיפדיה האנגלית מבוצעים שינויים מקיפים מטעם ארגונים שונים – כגון סוכנות המודיעין המרכזית, ועדת הקונגרס של הקונגרס הדמוקרטי, דיבולד והממשל האוסטרלי – כאשר לעיתים רבות השינויים שמבוצעים אינם אמינים. יצוין כי WikiScanner רק מגלה ניגודי אינטרסים כאשר מדובר בעורך אנונימי שעורך מחוץ לחשבון קיים ובאופן זה חושף את כתובת ה-IP שלו. יותר קשה להוכיח מקרים של ניגוד אינטרסים כאשר העריכות מבוצעות על ידי עורכים הפועלים דרך חשבון משתמש משום שהמקור לעריכות הללו אינו מוצג לכל, זאת מפני שברוב הוויקיפדיות רק קומץ ממפעילי האתר מסוגלים לבדוק את כתובות ה-IP של משתמשים רשומים.
הרכב קהילת העורכים > מיעוט נשים

| --- | --- |
 :  ראו גם – הפער המגדרי בוויקיפדיה
בין 84 ל-91 אחוזים מעורכי ויקיפדיה הם גברים. ב-2011, ויקימדיה שמה לה למטרה להגדיל את שיעור הנשים העורכות בוויקיפדיה בעולם לכ-25% אחוז עד שנת 2015, אולם באוגוסט 2014 הודה מייסד ויקיפדיה, ג'ימי ויילס, כי ויקימדיה נכשלה בכך וכי בכוונתה להכפיל את מאמציה לצמצום הפער. באפריל 2015 החליטה ויקימדיה להשקיע 250,000 דולר במיזם שנועד לצמצם את הפער המגדרי. במאמצים לצמצום הפער נכללים סדנאות עריכה לנשים, במסגרת מיזם ויקי נשים ובמסגרת שיתופי פעולה עם מוסדות לימוד ותרבות, תחרויות כתיבה ייעודיות, כינון כנסים והרצאות והעלאת מודעות לנושא בקרב הציבור. בשנת 2014 השקיעה הקרן הלאומית למדע בארצות הברית 200,000 דולר במחקר הפער המגדרי בוויקיפדיה. באותה שנה, בוויקיפדיה העברית החל מיזם ויקי נשים להשגת מטרות אלו.
סקר העורכים הראשון של ויקימדיה ישראל שבחן את הפער המגדרי בוויקיפדיה העברית נערך במאי 2013 בקרב 320 עורכי ויקיפדיה העברית. הסקר מצא כי שיעור הנשים עומד על 23% ושיעור הגברים על 76%. החוקרת שלומית ליר, שחקרה את הפער המגדרי בוויקיפדיה העברית במסגרת עבודת הדוקטורט שלה, טוענת כי ויקיפדיה העברית משעתקת את ההיררכיה של השפה ושל הערכים הגבריים ומאמצת אותם לתוכה, וכי דיונים בין העורכים הופכים לעיתים לזירות התגוששות. ליר טוענת כי השיח בוויקיפדיה מאוד כוחני ואינו מסביר פנים, והדבר יוצר תחושה לא נעימה בעיקר בקרב עורכות חדשות שמבקשות לתרום אולם נתקלות בתוקפנות. לדבריה, ויקיפדיה העברית, בניגוד לזירות אינטרנט אחרות כמו פייסבוק, יוצרת תחושות ניכור, דחייה ופחד שגורמות לנשים להימנע מתרומה לוויקיפדיה. ב-2011 טען יו"ר עמותת ויקימדיה ישראל, תומר אשור, כי הדומיננטיות הגברית בוויקיפדיה אינה נובעת ממדיניות מפלה אלא מהתרבות הארגונית בוויקיפדיה. לדבריו, תרבות העריכה הלוחמנית והאגרסיבית שקיימת בוויקיפדיה מרחיקה עורכים חדשים, ועוד יותר – עורכות.
הטיה מערכתית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ויקיפדיה הואשמה בהטיה מערכתית, דהיינו, לעיתים רבות עורכים בוויקיפדיה באופן בלתי מודע מפיצים באתר דעות קדומות שונות ומגוונות. אף על פי שהמאמרים בעיתונים שעוסקים בוויקיפדיה בדרך כלל מתמקדים במקרים של שגיאות עובדתיות קטנות בערכים מסוימים בוויקיפדיה, אשר לעיתים טריוויאליות, לאורך השנים עלו חששות מצד גורמים שונים לגבי השפעות רחבות היקף, אשר כנראה לא מכוונות, הנובעות מהשימוש הגובר בוויקיפדיה ככלי חיפוש מידע. במאמר שכתב ב-Times Higher Education (אנ') האשים הפילוסוף מרטין כהן (אנ') את ויקיפדיה בכך ש"הפכה למונופול" אשר כוללת את "כל הדעות הקדומות והבורות של יוצריה".